**PREVERJANJE ZNANJA**

**EVROPA IN SLOVENSKE DEŽELE V 17. IN 18. STOLETJU: od fevdalne razdrobljenosti do konca starega reda**

Dragi učenci, danes bi morali pisati test, a ker so razmere precej drugačne kot smo jih pričakovali, bomo pri tej uri zgodovine ponovili vse, kar smo se naučili o Evropi in Severni Ameriki v 17. in 18. stoletju. Skoraj prepričana sem, da veste, o čem smo se učili, kajne? ☺

V zvezek napiši naslov: **PREVERJANJE ZNANJA**

Za preverjanje znanja sem vam pripravila vprašanja, na katera boste hitro in z lahkoto odgovorili. ☺

Na spodnja vprašanja odgovoriš z eno besedo ali besedno zvezo (dve ali več besed). Rešitve zapiši v zvezek (od 1 do 26). Nato v vsaki rešitvi pobarvaj ustrezno črko. Pobarvane črke po vrsti prepiši in dobil-a boš zahtevano geslo.

Dobljeno geslo do 5. aprila 2020 sporoči na moj e-mail: [sladjana.sucur@guest.arnes.si](mailto:sladjana.sucur@guest.arnes.si)

**VPRAŠANJA:**

1. Kako se imenuje gospodarska teorija, ki podpira trgovino? (5.črka v besedi)
2. Kako imenujemo obliko vladavine, kjer je imel vladar neomejeno oblast in je bil odgovoren le bogu? (2.črka v besedi)
3. Katero filozofsko gibanje se je v 17. stoletju pojavilo v Angliji in potem v 18. stoletju se je razširilo v Franciji? (4.črka v besedi)
4. Kakšna je bila oblika vladavine, kjer sta kralj in parlament odločala o državnih zadevah? (17.črka v besedni zvezi)
5. Kateri vladar je utemeljil najpopolnejšo obliko absolutizma v Franciji? (1. črka v imenu)
6. Kaj pomeni razsvetljenstvo? (2.črka v besedni zvezi)
7. Kaj je geslo francoske revolucije? (11. črka v besedni zvezi)
8. Katero listino je moral podpisati Viljem III. Oranski, ko mu je angleški parlament ponudil krono? (9. črka v besedi)
9. Kateri francoski razsvetljenec je zagovarjal, da so ob rojstvu vsi ljudje enaki? (4.črka v imenu)
10. Kaj so poudarjali razsvetljenci za vse ljudi? (7. črka v besedni zvezi)
11. Poimenuj nauk, ki uči, da lahko z razumom pridemo do resnice. (4. črka v besedi)
12. Kako imenujemo pravice do življenja, svobode in lastnine? (12. črka v besedni zvezi)
13. Kaj je geslo razsvetljenstva? (11. črka v geslu)
14. Kateri umetnostni slog se je pojavil ob koncu 16. stoletja v Italiji, najbolj pa se je razširil v 17. in 18. stoletju? (3. črka v besedi)
15. Kako z drugo besedo rečemo slovenskemu narodnemu prebujenju? (2.črka v besedni zvezi)
16. Kako je bilo ime Vodnikovem, Linhartovem in Kopitarjevem mecenu in mentorju? (5. črka v imenu)
17. Kaj je uvedla Marija Terezija leta 1774? (1. črka v besedni zvezi)
18. Kaj je bilo podpisano 4.7.1776 v Severni Ameriki? (17. črka v besedni zvezi)
19. Kaj se je začelo 14.7.1789 v Franciji? (2. črka v besedi)
20. Kako imenujemo reforme, ki sta jih izpeljala habsburška vladarja v 18. stoletju? (1. črka v besedni zvezi)
21. Kateri francoski general se je izkazal v francoski revoluciji in je pozneje postal tudi francoski cesar? (5. črka v imenu)
22. Kako je bilo ime šolskemu ravnatelju in nadzorniku, po katerem se danes imenuje priznanje za dosežke v šolstvu, ki ga vsako leto podeljuje Zavod RS za šolstvo? (12. črka v imenu)
23. Kaj je sprejela francoska narodna skupščina poleti 1789 in so bile zapisane temeljne razsvetljenske misli? (25. črka v besedni zvezi)
24. Kako se imenujejo vladarji, ki so zagovarjali razsvetljenske ideje in izvajali reforma na področju šolstva, gospodarstva, vojske, uprave, sodstva, zdravstva…? (11. črka v besedni zvezi)
25. Kateri posebni upravni enoti francoskega cesarstva je bilo priključeno večina slovenskega ozemlja v času 1809 – 1813? (14. črka v besedni zvezi)
26. Kaj je napisal Janez Vajkard Valvasor? (12. črka v delu)